钦定古今图书集成/明伦汇编/氏族典/第105卷 > 《廖用贤尚友录》 > 裴宣
## 钦定古今图书集成/明伦汇编/氏族典/第105卷 > 《廖用贤尚友录》 > 裴宣

按《魏书裴骏传》：“务弟宣，字叔令，通辩博物，早有声誉。
少孤，事母兄以孝友称。举秀才。高祖初，征为尚书主
客郎，转都官郎，迁员外散骑侍郎。迁都洛阳，以宣为
采材副将。奉使称旨，遥除司空谘议参军。府解，转司
州治中，兼司徒右长史，又转别驾，仍长史。世宗初，除
太中大夫，领本郡中正，仍别驾。又为司州都督，迁太”
尉长史。出为征卤将军、益州刺史。后晋寿更置益州，
改宣所莅为南秦州，因表求解，世宗不许，乃作《怀田
赋》以叙心焉。永平四年，患笃，时年五十八。赠左将军、
豫州刺史，谥曰定。寻改为穆。